МАРКО ГАНЧЕВ

КОЙ Е ПО-ВИСОК

chitanka.info

Една сутрин Денят и Нощта

се срещнали, дето

хоризонтът прави черта.

Поговорили що поговорили,

пък като викнали, та заспорили

кой от двамата е по-висок.

Дълъг спор и широк,

а те разполагали с малък срок.

— Я да се премерим ей тук,

както сме един до друг!

— То се знае, че си по-нисък на ръст ти!

— Да, ама не се повдигай на пръсти!

Денят достигнал с глава

до Слънцето, а Нощта — до звездите.

Е, кой е по-висок при това?

Не могли да решат, горките.

Отново се срещнали вечерта,

дето залезът прави черта.

Пак се мерят. И тоя път

до Слънцето бил висок Денят,

а Нощта — до звездите.

Разделили се пак сърдити.

Оттогава сутрин и вечер се мерят

и бледни Денят и Нощта треперят.

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги